**MÜÜGILEPING nr**

(hiliseima digitaalallkirja kuupäev)

, edaspidi **müüja,** keda esindab [Vali sobiv] alusel , ühelt poolt,

ja Riigimetsa Majandamise Keskus, registrikood 70004459 edaspidi **ostja,** keda esindab [Vali sobiv] [Vali kuupäev] [Vali sobiv] nr alusel , teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping**, 1-47.3568 „Puitmaterjal“ (viitenumber 302859) tulemusena *hanke osas 1 - Lõuna piirkond / hanke osas 2 - Lääne piirkond / hanke osas 3 - Põhja piirkond* alljärgnevas:

1. **Lepingu ese**
   1. Müüja müüb ja ostja ostab puitmaterjali, edaspidi **vara**, koos tarnimise ja mahalaadimisega vastavalt hanke alusdokumentides toodule.
   2. Puitmaterjali kirjeldus, kogused ja tarnekohad on välja toodud lepingu lisas 1 - hinnapakkumus.
2. **Lepingu lisad**
   1. Lepingu sõlmisel on lepingul järgmised lisad:

Lisa 1 – hinnapakkumus.

1. **Ostuhind** 
   1. Müüja müüb ja ostja ostab vara kogumaksumusega ... eurot, millele lisandub käibemaks seaduses sätestatud määras.
   2. Kogumaksumus sisaldab kauba tarnimise ja mahalaadimisega seotud kulu ja kõiki kaasnevaid kulusid, mis on vajalikud lepingu nõuetekohaseks täitmiseks müüja poolt.
2. **Arveldus**
   1. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>. Välismaine müüja võib selle asemel arve saata e-posti aadressile [arved@rmk.ee](mailto:arved@rmk.ee).
   2. Arve esitamise aluseks on poolte poolt allkirjastatud vara vastuvõtmise akt.
   3. Ostja kohustub tasuma arve mitte hiljem kui 14 (neljateist) päeva jooksul arve väljastamise kuupäevast.
3. **Müüja kinnitused**

Müüja kinnitab, et vara vastab lepingutingimustele ning kolmandatel isikutel ei ole vara suhtes nõudeid või muid õigusi, mida nad võivad esitada.

1. **Vara üleandmine-vastuvõtmine**
   1. Müüja kohustub vara tarnima ja üle andma vara juurde kuuluvad dokumendid (spetsifikatsioon, ja garantiidokumendid) hiljemalt lisas 1 toodud kuupäevadel.
   2. Vara üleandmine-vastuvõtmine vormistatakse mõlema poole poolt allakirjutatud aktiga. Juhul kui ostjal on pretensioone kauba suhtes, siis koostatakse kauba vastuvõtmise akt pärast pretensioonide lahendamist.
   3. Vara loetakse ostjale üleantuks hetkest, kui ostja esindaja on kinnitanud vara vastuvõtmise aktil oma allkirjaga.
   4. Vara juhusliku hävimise ja kahjustumise riisiko läheb ostjale üle vara üleandmisega.
   5. Tarnetähtaja muutmine on võimalik vaid pooltest sõltumatute (nt kolmandatest isikutest tingitud viivitus) või ettenägematute asjaolude ilmnemisel, mis on muutmist taotleva poole poolt tõendatud.
   6. Tarnetähtaja muutmine on lubatud ainult muudatust tingiva asjaolu kestvuse võrra, kuid mitte rohkem kui pool esialgsest kokkulepitud tähtajast.
   7. Juhul, kui pooltest sõltumatutel või ettenägematutel asjaoludel on vajalik tarnetähtaja muutmine, esitab lepingu tähtaega muuta sooviv pool teisele poolele vastavasisulise avalduse vastava asjaolu ilmnemisel viivitamatult, kuid hiljemalt viis (5) tööpäeva enne vastava tähtaja saabumist.
   8. Lepingus sätestatud tähtaegade muutmiseks sõlmivad pooled vastavasisulise kirjaliku kokkuleppe enne muudetava tähtaja saabumist.
2. **Vastutus**
   1. Pooled vastutavad lepinguliste kohustuste mittetäitmise või mittekohase täitmise, sealhulgas täitmisega viivitamise eest.
   2. Juhul, kui müüja viivitab kauba üleandmisega üle kokkulepitud tähtaja, on ostjal õigus nõuda leppetrahvi tasumist, mille suuruseks on 0,15% lepingu kohaselt müüjale makstavast tasust iga üleandmisega viivitatud kalendripäeva eest, kuid kokku mitte rohkem kui 50% müüjale makstavast kogutasust. Ostjal on õigus kauba eest tasumisel vähendada müüjale makstavat tasu leppetrahvi summa võrra, teostades tasaarvelduse.
   3. Juhul, kui ostja viivitab müüjale tasu maksmisega üle kokkulepitud tähtaja, on müüjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30% tasumisega viivitatud summast.
   4. Ostja peab esitama lepingust tuleneva leppetrahvi nõude müüjale hiljemalt 3 (kolme) kuu jooksul arvates päevast, mil ostjal tekkis leppetrahvi nõude esitamise õigus.
   5. Kui kauba tarnel on ilmselt selge, et seda ei tehta nõuetekohaselt, on ostjal õigus määrata müüjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist.
   6. Juhul, kui müüja ei ole vara ostjale üle andnud hiljemalt 1 (ühe) kuu möödumisel arvates kokkulepitud üleandmise tähtajast, on ostjal õigus ilma müüjale kokkulepitud tasu maksmata lepingust ühepoolselt taganeda ja nõuda sisse leppetrahv ning lisaks ka tekitatud kahju.
3. **Teadete edastamine**
   1. Üks pool edastab lepinguga seotud teated teise poole lepingus märgitud aadressil. Aadressi muutusest on pool kohustatud koheselt informeerima teist lepingupoolt.
   2. Teadete edastamine toimub telefoni või e-posti teel, v.a juhtudel, kui lepingus on ette nähtud teate kirjalik vorm. Kirjalikud teated saadetakse teisele Poolele e-posti teel.
   3. Poole nõue teisele poolele, mis esitatakse tulenevalt lepingu rikkumisest, peab olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Poolte kontaktisikud**
   1. Ostja esindaja: \_\_\_\_\_\_\_\_\_
   2. Ostja esindaja, kes on õigustatud vara vastu võtma: \_\_\_\_\_\_\_\_\_
   3. Müüja esindaja: \_\_\_\_\_\_\_\_\_\_
5. **Lõppsätted**
   1. Leping jõustub selle allakirjutamise hetkest ja kehtib kuni lepinguliste kohustuste täitmiseni mõlema poole poolt.
   2. Lepingu muudatused, täiendused ja parandused kehtivad ainult siis, kui nad on tehtud kirjalikus vormis ja allakirjutatud selleks volitatud isikute poolt.
   3. Vaidlused ja lahkarvamused, mis tekivad käesoleva lepingu täitmisel, lahendatakse pooltevaheliste läbirääkimiste teel. Läbirääkimiste käigus kokkuleppele mitte jõudmisel lahendatakse vaidlused õigusaktidega ettenähtud korras.
   4. Juhul, kui lepingu täitmise käigus ilmneb vajadus tellida hankelepingu objektiga seotud täiendavat kaupa või asendada mõni hankelepingu objektiks olev kaup, mis on muutunud vajalikuks ja mida esialgne riigihange ei sisaldanud, kuid mis on koostoimiv esialgse riigihanke objektiga, lepivad pooled sellised muudatuse kokku kirjalikult. Muudatus peab sisaldama täiendavat/asendatud eseme kirjeldust, põhjendust täiendamiseks/asendamiseks ja muudatuse suurus ei või olla rohkem kui 50 % esialgsest hankelepingu maksumusest.
   5. Leping on allkirjastatud digitaalselt.